
ΥΠΟΥΡΓΙΚΕΣ Α ΠΟΦΑΣΕΙΣ & ΕΓΚΡΙΣΕΙΣ 

Αριθ. 2035819/5697-5/0016 (1) 

Έναρξη ισχύος των διατάξεων περί του ειδικού σήματος τελών κυκλο¬ 
φορίας, των αυτοκινήτων οχημάτων, του τύπου και τρόπου διάθεσης 
αυτού, καθώς και των λοιπών λεπτομερειών εφαρμογής τους. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις του άρθρου 13 του Ν. 1870/1989 (ΦΕΚ 250 Α 
89) «Διαρρυθμίσεις στον ενιαίο ειδικό φόρο κατανάλωσης των πετρε¬ 
λαιοειδών προϊόντων και άλλες ρυθμίσεις». 

2. Την ανάγκη θέσης σε εφαρμογή του μέτρου της υποχρεωτικής επι¬ 


κόλλησης του ειδικού σήματος επί των αυτοκινήτων οχημάτων, για την 
εξασφάλιση της εμπρόθεσμης είσπραξης των τελών κυκλοφορίας αυ¬ 
τών, αποφασίζουμε: 

Άρθρο 1 
Έναρξη ισχύος 

Η υποχρέωση επικόλλησης του ειδικού σήματος τελών κυκλοφορίας 
αρχίζει την επομένη της λήξεως της προθεσμίας καταβολής της δεύτε¬ 
ρης δόσης τελών κυκλοφορίας 1991, 

Άρθρο 2 

Τύπος και περιεχόμενο 

Ο τύπος και το περιεχόμενο του εντύπου του ειδικού σήματος καθορί¬ 
ζονται ως εξής: 

1. Διαστάσεις 

Οι διαστάσεις αυτού είναι ύψος 10,5 εκατοστά και πλάτος 7,5 εκατο¬ 
στά. 

2. Χάρτης * 

Ο χάρτης είναι συνθετικός, αναλλοίωτος, ανθεκτικός και φέρει ενσω¬ 
ματωμένη υδατογράφιση με την ένδεικη ΥΟ (αρχικά των λέξεων 
Υπουργείο Οικονομικών). Στη μάζα του χάρτου περιέχονται φθορίζου- 
σες έγχρωμες ίνες ερυθρού, μπλε και κίτρινου χρωματισμού, ορατές 
μόνο με υπεριώδεις ακτίνες. Ο χάρτης έχει βαθειά απορροφητικότητα 
που εμποδίζει την οποιαδήποτε αλλοίωση του υλικού και παραποίηση 
των αναγραφόμενων σ’ αυτό. 

3. Χρώμα 

Το χρώμα του χάρτη είναι ροζ, χαρακτήρα ματ. 

4. Εκτύπωση 

Η εκτύπωση του χάρτη έγινε με τη μέθοδο ΟΓΓ5ΕΤ. 

5. Περιεχόμενο 

Το ειδικό σήμα περιλαμβάνει τις ενδείξεις όπως είναι αποτυπωμένες 
στο· συνημμένο παράρτημα - υπόδειγμα αυτού. 

6. Θήκες 

Οι αυτοκόλλητες θήκες για την τοποθέτηση του σήματος έχουν 
σχήμα Π από διαφανή ζελατίνη, διαστάσεων 8,2 X 11,2 εκατοστά και 
αυτοκόλλητο υψηλής αντοχής από τη μία όψη, έτσι ώστε να παραμένουν 
αναλλοίωτες και να συγκολούνται στέρεα. 

Άρθρο 3 
Ανάρτηση 

1. Το ειδικό σήμα επικολλάται επί του προσθίου αλεξινέμου ή άλλου 
εμφανούς σημείου των αυτοκινήτων οχημάτων. 

2. Εξαιρετικά, για τις μοτοσυκλέττες και εφόσον δεν μπορεί να επι- 
κολληθεί σε σημείο που να διασφαλίζεται η διατήρηση του σήματος, θα 
φυλλάσσεται μαζί με την άδεια κυκλοφορίας και οδήγησης και θα επι¬ 
δεικνύεται σε κάθε έλεγχο των αρμοδίων οργάνων. 

3. Δεν υποχρεούνται στην προμήθεια και ανάρτηση του ειδικού σήμα¬ 
τος τα απαλλασσόμενα τελών κυκλοφορίας αυτοκίνητα οχήματα, με την 

προϋπόθεση ότι φέρουν πινακίδες κυκλοφορίας από τις οποίες προκύπτει 
ευθέως η απαλλαγή τους, καθώς και τα αυτοκίνητα οχήματα που κυ¬ 
κλοφορούν με το καθεστώς της προσωρινής εισαγωγής. 

Άρθρο 4 

Χορήγηση 

1. Για κάθε αυτοκίνητο όχημα χορηγείται δωρεάν ένα ειδικό σήμα, 
από τη Δημόσια Οικονομική Τπηρεσία (Δ.Ο.Υ.) που είναι αρμόδια για 
τη βεβαίωση των τελών κυκλοφορίας του έτους 1991, τα Τοπικά Γρα¬ 
φεία ή τα Δημόσια Ταμεία που είναι αρμόδια για την είσπραξή τους, 
στον κύριο ή κάτοχο του αυτοκινήτου οχήματος ή σε πρόσωπο νόμιμα 
εξουσιοδοτημένο. 

2. Προϋπόθεση για τη χορήγηση του σήματος είναι η ολοσχερής εξό¬ 
φληση των τελών κυκλοφορίας του έτους 1990 και προγενεστέρων. 

3. Επιτρέπεται, κατ’ εξαίρεση, η οίκοθεν μεταφορά των τελών κυ¬ 
κλοφορίας οικονομικών ετών 1990 και προγενεστέρων, με μοναδικό 
στοιχείο τον αριθμό κυκλοφορίας του οχήματος, στη Δ.Ο.Τ. βεβαίωσης 
τελών κυκλοφορίας οικ. έτους 1991, για τη διευκόλυνση των Δ.Ο.Τ. 
στη χορήγηση του σήματος. 

Άρθρο 5 
Τρόπος διάθεσης 

1. Για τα αυτοκίνητα οχήματα για τα οποία προκύπτει, από τις κα¬ 
ταστάσεις που θα στείλει το ΚΕΠΥΟ στις Δ.Ο.Υ. ότι είναι εξοφλημένα 
τα τέλη κυκλοφορίας του έτους 1990 και προγενεστέρων, το ειδικό 
σήμα θα αποσταλεί στους, κατά το άρθρο 4 της παρούσης, κυρίους ή κα¬ 
τόχους των οχημάτων, με αναρτημένη ταχυδρομική επιστολή. 

Το ΚΕΠΥΟ θα εκτυπώσει αυτοκόλλητες ετικέττες με τα στοιχεία και 
τη διεύθυνση ενός εκ των κατόχων ή κυρίων των οχημάτων, που εμφα¬ 
νίζονται στις ανωτέρω καταστάσεις ότι έχουν εξοφλημένα τα τέλη κυ¬ 
κλοφορίας των οχημάτων τους, για επικόλληση στις επιστολές. 

2. Για τα υπόλοιπα οχήματα, των οποίων τα τέλη κυκλοφορίας τους 
έτους 1990 και προγενέστερα είναι ανεξόφλητα, το ειδικό σήμα χορη¬ 
γείται μετά την εξόφλησή τους. 

3. Για τα αυτοκίνητα οχήματα που τέθηκαν σε κυκλοφορία για 
πρώτη φορά από 1ης Ιανουάριου και μέχρι 30 Ιουνίου 1991, ή μεταβι¬ 
βάστηκαν μέσα στο χρονικό αυτό διάστημα, το ειδικό σήμα χορηγείται 
από τη Δ.Ο.Υ. στην οποία καταβλήθηκαν τα τέλη κυκλοφορίας και λοι¬ 
πές επιβαρύνσεις για την έκδοση της άδειας κυκλοφορίας ή τη μεταβί¬ 
βαση του οχήματος. 

4. Για τα αυτοκίνητα οχήματα που ταξινομούνται για πρώτη φορά 
από 1ης Ιουλίου 1991 ή μεταβιβάζονται από την ίδια ημερομηνία θα 
χορηγείται το ειδικό σήμα από τη Δ.Ο.Υ. στην οποία καταβάλλονται τα 
τέλη κυκλοφορίας τους και λοιπές επιβαρύνσεις για την έκδοση της 
άδειας κυκλοφορίας ή τη μεταβίβαση. Εάν ακυρωθεί η άδεια κυκλοφο¬ 
ρίας του οχήματος, το σήμα επιστρέφεται. 

5. Για τα αυτοκίνητα οχήματα που μεταβιβάζονται, για οποιαδή¬ 
ποτε αιτία, μετά την εφαρμογή της υποχρεωτικής επικόλλησης του ειδι¬ 
κού σήματος θα παραδίνεται υποχρεωτικά στο νέο κάτοχο ή κύριο και 
το ειδικό σήμα. 

6. Δεν θα αποστέλλεται ειδικό σήμα για αυτοκίνητα οχήματα για τα 
οποία προκύπτει από τα στοιχεία που κατέχει ή ΔΟΥ ότι έχουν τεθεί σε 
ακινησία ή έχουν αποσυρθεί οριστικά από την κυκλοφορία. Εφόσον 
όμως, γίνει άρση της ακινησίας θα χορηγείται το ειδικό σήμα με τη συν¬ 
δρομή των προϋποθέσεων χορήγησης. Εάν μετά την χορήγηση του σή¬ 
ματος τεθεί σε ακινησία το όχημα, μαζί με τις πινακίδες και την άδεια 
κυκλοφορίας θα παραδίδεται και το ειδικό σήμα, το οποίο θα επιστρέφε- 
ται στον κάτοχο με την άρση της ακινησίας του οχήματος. Επίσης, σε 


περίπτωση οριστικής απόσυρσης από την κυκλοφορία του οχήματος το 
ειδικό σήμα θα παραδίδεται στις αρμόδιες υπηρεσίες του Υπουργείου 
Μεταφορών και Επικοινωνιών. 

7. Για τα αυτοκίνητα οχήματα, τα οποία απαλλάσσονται μεν των τε¬ 
λών κυκλοφορίας αλλά δεν έχουν χαρακτηριστικά από τα οποία να προ¬ 
κύπτει ευθέως η απαλλαγή αυτή, το ειδικό σήμα θα χορηγείται από τη 
ΔΟΥ, στην αρμοδιότητα της οποία υπάγεται η διεύθυνση κατοικίας ή 
έδρας των κυρίων ή κατόχων τους. 

Ειδικά, τα αυτοκίνητα οχήματα του διπλωματικού σώματος, που κυ¬ 
κλοφορούν με συμβατικές πινακίδες, θα προμηθεύονται το ειδικό σήμα 
μέσω του Υπουργείου Εξωτερικών. Ο εφοδιασμός των σημάτων θα γί¬ 
νει από την Η’ ΔΟΥ Αθηνών βάσει εγγράφου της Διεύθυνσης Εθιμοτυ¬ 
πίας του Υπουργείου Εξωτερικών και με πρωτόκολλο παράδοσης και 
παραλαβής. Τα σήματα αυτά θα συμπληρωθούν με όλες τις ενδείξεις 
από τη ΔΟΥ πλην του άρθρου κυκλοφορίας των οχημάτων που θα τεθεί 
με ευθύνη του Υπουργείου Εξωτερικών. 

8. Σε περίπτωση αφαίρεσης των πινακίδων και της άδειας κυκλοφο¬ 
ρίας αυτοκινήτου οχήματος για παράβαση των διατάξεων του άρθρου 
13 του Ν. 1870/89, η επιστροφή αυτών θα γίνεται μετά την εξόφληση 
των οφειλομένων τελών κυκλοφορίας και των συνεισπραττομένων με 
αυτά ποσών και επιβαρύνσεων και την επίδειξη του σήματος. 

Εξαιρετικά, όταν η αφαίρεση των πινακίδων και της άδειας κυκλοφο¬ 
ρίας του αυτοκινήτου οχήματος γίνεται μακράν του τόπου διαμονής του 
υπόχρεου, η επιστροφή αυτών να γίνει ύστερα από την καταβολή των 
οφειλουμένων τελών σε οποιαδήποτε ΔΟΥ, η οποία και χορηγεί σχετική 
βεβαίωση για την εξόφληση των τελών. Η πληροφόρηση μεταξύ της 
ΔΟΥ στην οποία εκκρεμούν οι οφειλές και της ΔΟΥ καταβολής γίνεται 
τηλεγραφικούς και με δαπάνη του υποχρέου. 

Άρθρο 6 

Διαχείριση του σήματος 

1. Τα ειδικά σήματα αποστέλλονται στις Δ.Ο.Υ. βάσει πρωτοκόλλων 
παράδοσης και παραλαβής και μετά το σχετικό έλεγχο του προϊσταμέ¬ 
νου, ορίζεται υπεύθυνος για την εσωτερική διακίνησή τους. Για τυχόν 
διαφορές που διπιστωθούν κατά την παραλαβή συντάσσεται σχετικό 
πρωτόκολλο, που στέλνεται στην ΥΔΕΑΔ. 

2. Τα κακέκτυπα σήματα, καθώς και αυτά που συμπληρώθηκαν με 
λανθασμένες ενδείξεις ακυρώνονται με ειδική πράξη επ’ αυτών, που 
υπογράφεται από τον αρμόδιο υπάλληλο και τον προϊστάμενο της 
Δ.Ο.Υ. Η καταστροφή αυτών γίνεται με πρακτικό τριμελούς επιτροπής 
που αποτελείται από τον προϊστάμενο της Δ.Ο.Υ. και από τους προϊστα¬ 
μένους των τμημάτων ή γραφείων Εσόδων και Εμμέσων & Ειδικών φό¬ 
ρων. 

Άρθρο 7 

Συμπλήρωση του σήματος 

Οι υπάλληλοι που ορίζονται για τη διάθεση του σήματος, αφού λά¬ 
βουν υπόψη τους τα αναφερόμενα στο άρθρο 5 της παρούσας, συμπλη¬ 
ρώνουν ευδιάκριτα επ’ αυτού τον αριθμό του αυτοκινήτου ή της μοτοσυ- 
κλέττας, την ονομασία της Δ.Ο.Υ., την ημερομηνία χορήγησης και υπο¬ 
γράφουν θέτοντας την ατομική τους σφραγίδα και την σφραγίδα της 
υπηρεσίας. 

Άρθρο 8 

Διάρκεια ισχύος του σήματος 

Το ειδικό σήμα τελών κυκλοφορίας αυτοκινήτων οχημάτων ισχύει 
μέχρι την έκδοση του επόμενου σήματος. 

Η απόφαση αυτή να δημοσιευθεί στην Εφημερίδα της Κυβερνήσεως. 
Αθήνα, 31 Μαΐου 1991 

Ο ΥΠΟΥΡΓΟΣ 

ΙΩΑΝΝΗΣ ΠΑΛΑΙΟΚΡΑΣΣΑΣ 

ΕΙΔΙΚΟ ΣΗΜΑ 



Αριθ. Ε5/1280 (2) 

Τροποποίηση της Ε5/1064/12.2.88 κοινής απόφασης Υπουργών 
Εθνικής Οικονομίας και Εθνικής Παιδείας και Θρησκευμάτων. 

ΟΙ ΥΠΟΥΡΓΟΙ 

ΑΝΑΠΛ. ΕΘΝΙΚΗΣ ΟΙΚΟΝΟΜΙΑΣ 
ΚΑΙ ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12, παρ. 1, εδάφ. δ' του Ν. 1351/83 
«Εισαγωγή σπουδαστών στην Τριτοβάθμια Εκπαίδευση και άλλες δια¬ 
τάξεις». 

2. Τις διατάξει του Ν. 1835/89 (ΦΕΚ 76/τ.Αγΐ 4.3.89) «Σύ¬ 
σταση Υπουργείου Τουρισμού και ρύθμιση θεμάτων δημόσιας διοίκη¬ 
σης». 

3. Την κοινή Υπουργική απόφαση Ε5/1064/12.2.88 (ΦΕΚ 166/ 
τ.Β'/3.3.88) των Υπουργών Εθνικής Οικονομίας και Εθνικής Παι¬ 
δείας και Θρησκευμάτων «Πρακτική άσκηση στο επάγγελμα σπουδα¬ 
στών Τ.Ε.Ι.». 

4. Τα με Α.Π. 57728/2413/16.11.90 και 14442/594/19.4.91 
έγγραφα του ΥΠΕΘΟ/Δ/νση Τιμών, Εισ., Απασχ. και Κοιν. Πολιτι- 
κής/Τμήμα Ε'. 

5. Την απόφαση Η/2871/30.4.90 (ΦΕΚ 296/τ.Β’/4.5.90) του 
Πρωθυπουργού και του Υπουργού Εθνικής Παιδείας και Θρησκευμά¬ 
των «Ανάθεση αρμοδιοτήτων στους Υφυπουργούς Εθνικής Παιδείας και 
Θρησκευμάτων». 

6. Το άρθρο 20, παρ. 3 εδάφ. β' του Ν. 1558/85 (ΦΕΚ 137/Α') 
και το γεγονός ότι ο Υπουργός Εθνικής Οικονομίας κωλύεται, αποφασί¬ 
ζουμε: 

1. Τροποποιούμε την κοινή απόφαση Ε5/1064/1264/12.2.88 
(ΦΕΚ 166/τ.Β'/3.3.88): α) Παράγραφος 1, ως προς τη διατύπωση 
«καθορίζουμε τον αριθμό θέσεων πρακτικής άσκησης σπουδαστών 


Τ.Ε.Ι., που θα απασχοληθούν στο Υπουργείο Εθνικής Οικονομίας, στη 
Γενική Γραμματεία ΕΣΥΕ καθώς και στους εποπτευόμενους απ’ αυτό 
Οργανισμούς και Υπηρεσίες» ως εξής: 

1. Υπουργείο Εθνικής Οικονομίας 10 θέσεις, β) Διαγράφονται τα ση¬ 
μεία της παραγράφου 1: V. ΕΟΤ, θέσεις 19 και VI. Σχολή Τουριστικών 
Επαγγελμάτων, θέσεις 6, καθ’ όσον οι σχετικές υπηρεσίες υπάγονται 
πλέον στην αρμοδιότητα του Υπουργείου Τουρισμού (Ν. 1835/89). 

2. Κατά τα λοιπά ισχύει η κοινή απόφαση Ε5/1064/12.2.88 ως 
έχει. 

Η παρούσα να δημοσιευθεί στην Εφημερίδα της Κυβερνήσεως. 

Αθήνα, 28 Μαΐου 1991 

ΟΙ ΥΠΟΥΡΓΟΙ 

ΑΝΑΠΛ. ΕΘΝ. ΟΙΚΟΝΟΜΙΑΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΕΥΘΥΜΙΟΣ ΧΡΙΣΤΟΔΟΥΛΟΥ ΚΑΛΛΙΟΠΗ ΜΠΟΥΡΔΑΡΑ 

- + - 

Αριθ. Ε5/1295 (3) 

Πρακτική άσκηση σπουδαστών ΤΕΙ στην Αγροτική Τράπεζα. 

ΟΙ ΥΠΟΥΡΓΟΙ 
ΓΕΩΡΓΙΑΣ ΚΑΙ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη: 

1. Τις διατάξεις του άρθρου 12 παρ. 1 εδ. δ του Ν. 1351/83 «Εισα¬ 
γωγή σπουδαστών στην Τριτοβάθμια Εκπαίδευση και άλλες διατάξεις». 

2. Τις διατάξεις" του Π.Δ. 174/85 (ΦΕΚ 59/τ.Α'/29.3.85) 
«Άσκηση στο επάγγελμα των σπουδαστών ΤΕΙ». 

3. Την Ε5/1258/86 (ΦΕΚ 133/τ.Β'/27.3.86 και ΦΕΚ 456/ 
τ.Β/17.7.86) κοινή Υπουργική απόφαση «Ορισμός αποζημίωσης 
ασκούμενων στο επάγγελμα σπουδαστών της Τριτοβάθμιας Τεχνικής 
και Επαγγελματικής Εκπαίδευσης». 

4. Την Ε5/1303/86 (ΦΕΚ 168/τ.Β’/16.4.86) κοινή απόφαση 
των Υπουργών Εθνικής Παιδείας και Θρησκευμάτων και Υγείας, Πρό¬ 
νοιας και Κοινωνικών Ασφαλίσεων «Ασφάλιση σπουδαστών Τ.Ε.Ι. κατά 
τη διάρκεια της πρακτικής άσκησης». 

5. Την ανάγκη εκπαίδευσης και πρακτικής άσκησης των σπουδα¬ 
στών της Τριτοβάθμιας Τεχνολογικής Εκπαίδευσης, προκειμένου ν’ 
αποκτήσουν την απαιτούμενη επαγγελματική εμπειρία. 

6. Την κοινή απόφαση Ε5/3896/10.9.90 (ΦΕΚ 635/τ.Β'/ 
5.10.90) των Υπουργών Γεωργίας και Εθνικής Παιδείας και θρη¬ 
σκευμάτων. 

7. Το έγγραφο της Αγροτικής Τράπεζας Ελλάδος, Δ/νση Προσωπι¬ 
κού, Τμήμα Απασχόλησης Προσωπικού (Α.Π. 1331/22.3.1991) και 
τη μέχρι σήμερα συνεργασία μας. 

8. Την απόφαση Η/2871/30.4.90 (ΦΕΚ 296/τ.Β’/4.5.90) του 
Πρωθυπουργού και του Υπουργού Εθνικής Παιδείας και Θρησκευμά¬ 
των «Ανάθεση αρμοδιοτήτων στους Υφυπουργούς Εθνικής Παιδείας και 
Θρησκευμάτων», αποφασίζουμε: 

1. Η κοινή απόφαση Ε5/3896/10.9.90 (ΦΕΚ 635/τ.Β'/ 
5.10.90) παύει να ισχύει. 

2. Αυξάνουμε τον αριθμό θέσεων πρακτικής άσκησης σπουδαστών 
Τ.Ε.Ι. στην Αγροτική Τράπεζα Ελλάδος (Α.Τ,Ε.) από διακόσιες (200, 
απόφαση Ε5/3896/10.9.90) σε τετρακόσιες (400) ανά εξάμηνο. 

3. Καθορίζουμε τον αριθμό των τετρακοσίων (400) θέσεων κατά 
Σχολή προέλευσης των σπουδαστών, ως εξής: 

Θέσεις: 350 σπουδαστών Σχολών Διοίκησης και Οικονομίας 

Θέσεις: 30 σπουδαστών Σχολών Τεχνολογίας Γεωπονίας 

Θέσεις: 20 σπουδαστών Σχολών Τεχνολογικών Εφαρμογών. 

4. Η επιμέρους κατανομή των καθορισμένων θέσεων της παρ. 3, 
κατά ΤΕΙ και Τμήμα Προέλευσης των’σπουδαστών, θα γίνεται σε συ¬ 
νεργασία του Διοικητικού Τομέα Τριτοβάθμιας Τεχνολογικής Εκπ/ 
σης, Τμήμα Προγραμμάτων και Μελετών του ΥΠΕΠΘ και της Δ/νσης 
Προσωπικού Τμήμα Απασχόλησης της Α.Τ.Ε. Στην περίπτωση αυτή 
θα λαμβάνονται υπόψη οι ανάγκες, οι δυνατότητες και ιδιαιτερότητες 
αμφοτέρων των συνεργαζομένων μερών. 

5. Η πρακτική άσκηση των σπουδαστών Τ.Ε.Ι. πραγματοποιείται 
ανά εξάμηνο κάθε ακαδημαϊκού χρόνου, αρχίζοντας από 1.4.1991. 

6. Οι αποζημιώσεις και ασφαλιστικές εισφορές των ασκούμενων 
σπουδαστών ΤΕΙ, όπως αυτές ορίζονται αντίστοιχα από τις αποφάσεις 
Ε5/1258/86 και Ε5/1303/86, βαρύνουν τον προϋπολογισμό της 

ΕΦΗΜΕΡΙΕ ΤΗΣ ΚΥΒΕΡΙΜΗΣΕΩΣ (ΤΕΥΧΟΣ ΔΕΥΤΕΡΟ) 


Α.Τ.Ε. 

Η απόφαση αυτή να δημοσιευθεί στην Εφημερίδα της Κυβερνήσεως. 

Αθήνα, 17 Μαΐου 1991 

ΟΙ ΥΠΟΥΡΓΟΙ 

ΓΕΩΡΓΙΑΣ ΥΦΥΠ. ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚ/ΤΩΝ 

Μ. ΠΑΠΑΚΩΝΣΤΑΝΤΙΝΟΥ ΚΑΛ. Α. ΜΠΟΥΡΔΑΡΑ 
-♦- 

Αριθ. 863 (4) 

Χορήγηση αδειών οικοδομής από Προέδρους Κοινοτήτων στο Ν. Αι- 

τωλ/νίας. 

Η ΝΟΜΑΡΧΗΣ ΑΙΤΩΛΟΑΚΑΡΝΑΝΙΑΣ 
Έχοντας υπόψη: 

1. Την 60885/4983 Υπουργική απόφαση «περί χορηγήσεως 
αδειών οικοδομής από Προέδρους Κοινοτήτων», που δημοσιεύθηκε στο 
ΦΕΚ 656/16.10.90, τ.Β’. 

2. Την υπ’ αριθ. 62 αριθ. πρωτ. 77696/5775/9.11.1990 εγκ. του 
ΥΠΕΧΩΔΕ. 

3. Την εισηγητική έκθεση της υπηρεσίας μας με αριθ. πρωτ. 4110/ 
27.2.91 καθώς και των συμπεριλαμβανομένων σ’ αυτήν εισηγήσεων 
των πολ/κών Γραφείων, Αγρίνιου, Αμφιλοχίας και Ναύπακτού. 

4. την πράξη 4η/1.3.1991 (θέμα Ιον), γνωμοδότηση του Συμβου¬ 
λίου ΧΟΠ Νομού Αιτωλ/νίας, αποφασίζουμε: 

Να χορηγούνται από τους Προέδρους των παρακάτω κοινοτήτων 
άδειες οικοδομής σύμφωνα με τις διατάξεις της υπ’ αριθ. 60885/4983 
Υπουργικής Απόφασης. 

Οι Κοινότητες όπου θα είναι δυνατή η εφαρμογή της παρούσας περιέ- 
χονται κατά επαρχία στον πίνακα που συνοδεύει την παρούσα. 

Η απόφαση αυτή να δημοσιευθεί στην Εφημερίδα της Κυβερνήσεως. 

Μεσολόγγι, 14 Μαρτίου 1991 
Η Νομάρχης 

ΜΑΙΡΗ ΣΟΡΩΤΤΟΥ-ΤΣΑΝΑΚΗ 


Κοινότητες 


1. Αγριδίου 

2. Αλευράδα 

3. Βρουβιανά 

4. Κεχρινιά 

5. Αμπελάκιο 

6. Πατιόπουλο 

7. Περδικάκιο 

8. Πετρώνα 

9. Σταθά 

10. Τρίκλινο 

11. Μενίδι 


ΕΠΑΡΧΙΑ ΒΑΛΤΟΥ 

Οικισμοί που ανήκουν στις 
Κοινότητες 

Δρομίτσα,Κάμινος 
Αλευράδα, Κρεμαστή, Συκιά, 
Πιστιανή 

Βρουβιανά, Αυλάκι 

Κομποθέκλα 

Αριάδα 

Πατιόπουλο (Παληό Χωριό) 
Πηγάδια 

Πετρώνα, Βαρκό, Υπαπαντή 
Σταθά (Παληό Χωριό) 
Τρίκλινο, Αμπέλιο 
Λαγκάδα 


ΕΠΑΡΧΙΑ ΒΟΝΙΤΣΗΣ - ΞΗΡΟΜΕΡΟΥ 


1. Αγράμπελα 

2. Βάτο 

Αγράμπελα 

Βάτο 

3. Βλυζιανά 

Βλυζιανά 


ΕΠΑΡΧΙΑ ΤΡΙΧΩΝΙΔΑΣ 

1. Αμβρακιά 

2. Αργυρό Πηγάδι 

3. Διπλάτανο 

Αμβρακιά, Χαλίκι 
Αργυρό Πηγάδι 
Διπλάτανο 

4. Κοκκινόβρυση 

5. Κόνισκα 

Κοκκινόβρυση 

Κόνισκα 

6. Κυπαρίσσου 

7. Νεροχώριον 

8., Αγαλιανός 

9. Καστανούλα 

Κυπαρίσσου 

Νεροχώριον 

10. Λαμπίρι 



11. Σπαρτιά και συνοικισμοί 

12. Πεντάκορφο 

13. Προσήλια 


ΕΠΑΡΧΙΑ ΜΕΣΟΛΟΓΓΙΟΥ 


1. Ποταμούλα 

2. Κουδούνι 

3. Μεσάριστα 

4. Άνω Μακρυνού 

5. Δαφνιάς 

6. Άνω Κεράσοβο 

7. Άκρον (Λιθοβούνι) 


Ποταμούλα 
Μελικοκέικα 
Καζανέικα, Παραδείσι, 
Τσιλιγιανέικα 

Αγ. Απόστολοι, Αγία Τριάδα, 
Κυψέλη 

Κλήμα 

Σαράντη 


ΕΠΑΡΧΙΑ ΝΑΥΠΑΚΤΙΑΣ 


1. Αμπελακιώτισσα 

Αμπελακιώτισσα 

2. Αράχωβα 

Αράχωβα 

3. Γραμμένη Οξυά 

Γραμμένη Οξυά 

4. Γρηγόριο 

Γρηγόριο 

5. Δενδροχώριο 

Δενδροχώριο 

6. Διασελλάκιο 

Διασελλάκιο 

7. Καλλονή 

Καλλονή 

8. Κλεπά 

Κλεπά 

9. Κρυονέρια 

Κρυονέρια 

10. Κυδωνέα 

Κυδωνέα 

11. Λεύκα 

Λεύκα 

12. Λιβαδάκι 

Λιβαδάκι 

13. Μανδρινή 

Μανδρινή 

14. Νεοχώριο 

Νεοχώριο 

15. Περίστα 

Περίστα 

16. Πέρκος 

Πέρκος 


17. Άγ. Δημήτριος 

18. Αναβρυτή 

19. Ανθόφυτο 

20. Γαύρος 

21. Ελατόβρυση 

22. Καστανέα 

23. Καταφύγιο 

24. Κάτω Χώρα 

25. Κεντρική 

26. Μηλέα 

27. Περδικόβρυση 

28. Πόδος 

29. Στύλια 

30. Χόμορη 


♦ 


Αριθ. ΔΙΕΣ 6941 (5) 

Τροποποίηση του Οργανισμού Εσωτερικής Υπηρεσίας της Κοινότητας 
Κυργίων Ν. Δράμας. 


Ο ΝΟΜΑΡΧΗΣ ΔΡΑΜΑΣ 


Έχοντας υπόψη: 

1. Τις διατάξεις του άρθρου 12 του Ν. 1188/81, όπως αντικατα- 
στάθηκε με το άρθρο 26 του Ν. 1832/89. 

2. Το Π.Δ. 37α/1987 όπως συμπληρώθηκε με το 22/1990 Π.Δ. 

3. Την αριθ. 22652/87/5.2.88 απόφασή μας με την οποία έγινε η 
προσαρμογή του ΟΕΥ Κυργίων στις διατάξεις του Ν. 1586/86. 

4. Την αριθ. 60/1990 απόφαση του ΚΣ Κυργίων με την οποία τρο¬ 
ποποιείται ο ΟΕΥ της Κοινότητας. 

5. Την ομόφωνη γνωμοδότηση του Υπηρεσιακού Συμβουλίου του 
άρθρου 5 του Ν. 1188/81 που διατυπώθηκε στο 1ο/22.2.91 πρα¬ 
κτικό του (θέμα 4ο), αποφασίζουμε: 

Εγκρίνουμε την αριθ. 60/1990 απόφαση του Κοινοτικού Συμβου¬ 
λίου Κυργίων με την οποία τροποποιείται ο ΟΕΥ της Κοινότητας, όπως 
ειδικότερα ορίζεται σ’ αυτή, ώστε η διάρθρωση και διαβάθμιση των 
υπηρεσιών της Κοινότητας να έχει ως εξής: 

Α. ΔΙΟΙΚΗΤΙΚΟ ΠΡΟΣΩΠΙΚΟ 

1. ΚΑΤΗΓΟΡΙΑ ΔΕ 

α. Κλάδος ΔΕΙ Διοικητικού 

Τρεις (3) θέσεις με βαθμούς Γ-Α 

β. Κλάδος ΔΕ 14 Ελεγκτών Εσόδων-Εξόδων ΟΤΑ 

Δύο θέσεις Ελεγκτών Εσόδων-Εξόδων ΟΤΑ με βαθμούς Γ-Α 

γ. Κλάδος ΔΕ 15 Εισπρακτόρων 

Μία (1) θέση εισπράκτορα με βαθμούς Γ-Α 

2. ΚΑΤΗΓΟΡΙΑ ΤΕ 

Κλάδος ΤΕ1 Κλητήρων-Θυρωρών-Γενικών Καθηκόντων 
Μία (1) θέση με βαθμούς Δ-Γ 
Β) ΤΕΧΝΙΚΟ ΚΑΙ ΒΟΗΘΗΤΙΚΟ ΠΡΟΣΩΠΙΚΟ 
α. Κλάδος ΔΕ29 Οδηγών Αυτοκινήτων καθαριότητας 
Μία (1) θέση με βαθμούς Γ-Α 
β. Κλάδος ΥΕ16 Εργατών Γενικά 

Δύο (2) θέσεις με βαθμούς Δ-Γ (μία Οδοκαθαριστή και μία Υδρονο- 
μέα). 

Οι ανωτέρω θέσεις οδηγού αυτοκινήτου και εργατών καθαριότητας 
και υδρονομέα θα πληρωθούν μόνο εφόσον κενωθούν οι αντίστοιχες ενε- 
στώσες προσωρινές που έχουν συσταθεί και κατέχονται από τους Λια- 
πάκη Δημήτριο, Καραμαργιο Βασίλειο και Ζαμπούνη Κων/νο αντί¬ 
στοιχα. 

Γ) ΘΕΣΕΙΣ ΠΡΟΣΩΠΟΠΑΓΕΙΣ ΤΕΧΝΙΚΟΥ ΚΑΙ ΒΟΗΘΗΤΙ¬ 
ΚΟΥ ΠΡΟΣΩΠΙΚΟΥ 
ΠΟΥ ΚΑΤΕΧΟΝΤΑΙ 

Μία (1) θέση Κλάδου ΥΕ10 Υδρονομέα με βαθμούς Δ-Γ που κατέχε- 
ται από τον Ζαμπούνη Κων/νο, βάσει του άρθρου 2 Ν. 1476/84. 

Μία (1) θέση Κλάδου ΔΕ29 οδηγού αυτοκινήτου με βαθμούς Γ-Α 
που κατέχεται από τον Λιαπάκη Δημήτριο, βάσει Ν. 1874/90. 

Μία (1) θέση Κλάδου ΥΕ16 εργατών καθαριότητας με βαθμούς Δ-Γ 
που κατέχεται από τον Καραμαργιο Βασίλειο, βάσει Ν. 1874/90. 
Οι ανωτέρω θέσεις καταργούνται μόλις κενωθούν. 

Δ) ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙ¬ 
ΚΑΙΟΥ 

α) Μία (1) θέση καθαρίστριας Κοιν. Καταστήματος με μερική απα¬ 
σχόληση. 

Προϊστάμενος των υπηρεσιών είναι ο Πρόεδρος της Κοινότητας. 

Η απόφαση αυτή να δημοσιευθεί στην Εφημερίδα της Κυβερνήσείος. 

Δράμα, 17 Μαΐου 1991 

Ο Νομάρχης 
Σ. ΔΑΝΙΗΛΙΔΗΣ 

-♦- 

Αριθ. 25584/90 (6) 

Συγκρότηση Δ/κής Επιτροπής Στρατιωτικών Επιτάξεων στο 
Ν. Εύβοιας. 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψή: 

1. Τις διατάξεις του άρθρ. μόνου του Π.Δ. 115/84 «περί διορισμού 
των μελών των Δ/κών Δικαστηρίων Στρατιωτικών Επιτάξεων». 

2. Το αρ. Φ.851/24/75625/27.8.90 έγγραφο της Στρατιωτικής 
Δ/νσης Αθηνών περί ορισμού μελών της Δ.Ε.Σ.Ε. 

3. Το αρ. 2137/6.11.90 έγγραφο του Πρωτοδικείου Χαλκίδας, με 
το οποίο προτείνει τακτικά και αναπληρωματικά μέλη. 

4. Την ανάγκη συγκρότησης από την αρχή για το έτος 1991 Δ/κής 
Επιτροπής Στρατιωτικών Επιτάξεων, αποφασίζουμε: 

Συγκροτούμε για το έτος 1991 την Διοικητική Επιτροπή Στρατιωτι¬ 
κών Επιτάξεων του Ν. Εύβοιας, από τους κατωτέρω: 

1. Ιωάννη Αντωνίου Πρωτόδικη, αναπληρούμενο από τον Κων. Τα- 
σιόπουλο επίσης Πρωτόδικη. 

2. Σπυρίδωνα Βλασόπουλο Πρωτόδικη, αναπληρούμενο από τον 
Αντώνιο Σαράντη επίσης Πρωτόδικη. 

3. Βασίλειο Ζάχο, Αντ/ρχη Πεζικού του ΤΕ Χαλκίδας, αναπληρού¬ 
μενο από τον Ράντζο Κων/νο Λοχαγό (ΠΖ) του ΣΓ Χαλκίδας. 

4. Μπάρα Κων/νο Λοχαγό του ΣΠΖ, αναπληρούμενο από τον 
Μπλακογιάννη Γεώργιο Ταγ/ρχη (ΠΖ) της ΣΠΖ. 

5. Κεφαλόπουλος Κων/νος, Προϊστ/νος ΔΟΥ με βαθμό Α', αναπλη¬ 
ρούμενο από τον Καλαϊτζόγλου Χρόνη, υπάλληλο ΠΕΔΟΥ Χαλκίδας με 
βαθμό Α'. 

Χρέη Προέδρου της Επιτροπής ασκεί ο αρχαιότερος Πρωτόδικης. 
Γραμματέα της ΔΕΣΕ ορίζουμε τον Νικόλαο Τσομώκο υπάλληλο της 


Δ/νσης Εσωτερικών του κλ. ΔΕ με βαθμό Γ' αναπληρούμενο από την 
Μα¬ 
ρία Χαραλαμπάκη, υπάλληλο της Δ/νσης Εσωτερικών με βαθμό Γ'. 

Η παρούσα να δημοσιευθεί στην Εφημερίδα της Κυβερνήσεως. 

Χαλκίδα, 23 Μαΐου 1991 

Ο Αναπλ. Νομάρχης 

ΔΗΜ. ΚΟΚΚΑΛΑΣ 

Αριθ. 11864 (7) 

Σύσταση ίδιου Νομικού Προσώπου στην Κοινότητα Κομήτου Ν. Εύ¬ 
βοιας με το όνομα «ΣΧΟΛΙΚΗ ΕΠΙΤΡΟΠΗ ΧΩΡΙΟΥ ΕΥΑΓΓΕ¬ 
ΛΙΣΜΟΣ». 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρ. 187 του Δημ. και Κοιν. Κώδικα (Π.Δ. 
323/89) με τις οποίες ρυθμίζονται τα λοιπά Δημοτικά και Κοινοτικά 
Νομικά Πρόσωπα σε συνδυασμό με τις διατάξεις των άρθρ. 182, 183 
και των παρ. 1, 3 και 4 του 184 αυτού. 

2. Την αριθ. 7/91 απόφαση του Κοινοτικού Συμβουλίου Κομήτου, 
αποφασίζουμε: 

1. Συνιστούμε ίδιο Νομικό Πρόσωπο με το όνομα «ΣΧΟΛΙΚΗ ΕΠΙ¬ 
ΤΡΟΠΗ ΧΩΡΙΟΥ ΕΥΑΓΓΕΛΙΣΜΟΣ» στην Κοινότητα Κομήτου. 

2. Σκοπός του Νομικού Προσώπου είναι η διαχείριση των πιστώσεων 
που διατίθενται για τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, οιναλωσίμων υλικών 
κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηρίων εγκαταστάσεων. 

Η φροντίδα για την εξεύρεση άλλων πόρων και τον εφοδιασμό των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα απαραίτητα μέσα για τη λειτουργία τους 
και γενικότερα η λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας των Σχολικών μονάδων. 

3. Το Νομικό Πρόσωπο διοικείται από 3/μελές Διοικητικό Συμβού¬ 
λιο που αποτελείται από: 

α) Έναν Κοινοτικό Σύμβουλο που ορίζεται από το Κοινοτικό Συμ¬ 
βούλιο, ως Πρόεδρο. 

β) Τον εκάστοτε Διευθυντή του Δημοτικού Σχολείου χωριού Ευαγγε¬ 
λισμός. 

γ) Έναν (1) εκπρόσωπο του Συλλόγου Γονέων και Κηδεμόνων των 
μαθητών του Δημοτικού Σχολείου χωριού Ευαγγελισμός. 

4. Η θητεία του πρώτου Κοινοτικού Συμβουλίου λήγει με τη λήξη 
της παρούσης Κοινοτικής περιόδου. 

5. Πόροι του Νομικού Προσώπου είναι: 

α) Η ετήσια επιχορήγηση της Κοινότητας. 

β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες. 

δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια Αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Χαλκίδα, 20 Μαΐου 1991 

Με εντολή Νομάρχη 
Ο Διευθυντής 
Δ. ΚΟΚΚΑΛΑΣ 

Αριθ, 10626 (8) 

Σύσταση ίδιου Νομικού Προσώπου στην Κοινότητα Κομήτου Ν. Εύ¬ 
βοιας με το όνομα «ΣΧΟΛΙΚΗ ΕΠΙΤΡΟΠΗ ΧΩΡΙΟΥ ΑΝΤΙΑ». 

Ο ΝΟΜΑΡΧΗΣ ΕΥΒΟΙΑΣ 
Έχοντας υπόψη: 

1. Τις διατάξεις του άρθρ. 187 του Δημ. και Κοιν. Κώδικα (Π.Δ. 
323/89) με τις οποίες ρυθμίζονται τα λοιπά Δημοτικά και Κοινοτικά 
Νομικά Πρόσωπα σε συνδυασμό με τις διατάξεις των άρθρ. 182, 183 
και των παρ. 1, 3 και 4 του 184 αυτού, τις δ/ξεις Ν. 1894/90. 

2. Την αριθ. 7/91 απόφαση του Κοινοτικού Συμβουλίου Κομήτου, 
αποφασίζουμε: 

1. Συνιστούμε ίδιο Νομικό Πρόσωπο με το όνομα «ΣΧΟΛΙΚΗ ΕΠΙ¬ 
ΤΡΟΠΗ ΧΩΡΙΟΥ ΑΝΤΙΑ» στην Κοινότητα Κομήτου. 

2. Σκοπός του Νομικού Προσώπου είναι η διαχείριση των πιστώσεων 
που διατίθενται για τις λειτουργικές δαπάνες καθαριότητας, θέρμανσης, 
φωτισμού, ύδρευσης, τηλεφώνου, αποχέτευσης, αναλωσίμων υλικών 
κ.λπ. 

Η εκτέλεση μικρών έργων για επισκευή και συντήρηση των διδακτη¬ 
ρίων. 

Η αποκατάσταση φθορών και ζημιών των επίπλων, εξοπλισμού και 
γενικά των διδακτηρίων εγκαταστάσεων. 

Η φροντίδα για την εξεύρεση άλλων πόρων και τον εφοδιασμό των 
σχολικών μονάδων με έπιπλα και σκεύη, με βιβλία για τη σχολική βι¬ 
βλιοθήκη και γενικά με όλα τα απαραίτητα μέσα για τη λειτουργία τους 
και γενικότερα η λήψη όλων των μέτρων που κρίνονται αναγκαία για τη 
στήριξη της διοικητικής λειτουργίας των Σχολικών μονάδων. 

3. Το Νομικό Πρόσωπο διοικείται από 3/μελές Διοικητικό Συμβού¬ 
λιο που αποτελείται από: 

α) Ένα Κοινοτικό Σύμβουλο που ορίζεται από το Κοινοτικό Συμβού¬ 
λιο, ως Πρόεδρο. 

β) Τον εκάστοτε Διευθυντή του Δημοτικού Σχολείου χωριού Αντιά. 
γ) Έναν (1) εκπρόσωπο του Συλλόγου Γονέων και Κηδεμόνων των 
μαθητών του Δημοτικού Σχολείου χωριού Αντιά. 

4. Η θητεία του πρώτου Κοινοτικού Συμβουλίου λήγει με τη λήξη 
της παρούσης Κοινοτικής περιόδου. 

Η επόμενη θητεία ακολουθεί εκείνη της Κοινοτικής περιόδου. 

5. Πόροι του Νομικού Προσώπου είναι: 
α) Η ετήσια επιχορήγηση της Κοινότητας, 
β) Η ετήσια επιχορήγηση του Κράτους. 

γ) Κάθε είδους εισφορές, δωρεές, κληρονομιές και κληροδοσίες, 
δ) Εισπράξεις από το αντίτιμο των παρεχομένων πραγμάτων ή υπη¬ 
ρεσιών. 

ε) Πρόσοδοι από την περιουσία του. 

6. Το Νομικό Πρόσωπο εκπροσωπείται στα δικαστήρια και σε κάθε 
δημόσια Αρχή από τον Πρόεδρο του Δ.Σ. και όταν αυτός απουσιάζει ή 
κωλύεται από τον Αντιπρόεδρο. 

Η παρούσα να δημοσιευθεί στην Εφημερίδα της Κυβερνήσεως. 

Χαλκίδα, 16 Μαΐου 1991 

Με εντολή Νομάρχη 
Ο Διευθυντής 
Δ. ΚΟΚΚΑΛΑΣ 

Αριθ. ΕΣ 14940 + 14547 + 9738 (9) 

Τροποποίηση Οργανισμού Εσωτερικής Υπηρεσίας του Δήμου Φιλια¬ 
τρών και προσαρμογή αυτού στις ρυθμίσεις του Ν. 1586/1986. 

Ο ΝΟΜΑΡΧΗΣ ΜΕΣΣΗΝΙΑΣ 
Έχοντας υπόψη: 

1. Τις διατάξεις: 

α) Του άρθρου 12 του Ν. 1188/1981 «περί κυρώσεως του Κώδι- 
κος» περί καταστάσεως προσωπικού οργανισμού τοπικής αυτοδιοική- 
σεως». 

β) Του Νόμου 1586/1986 «Βαθμολογική διάρθρωση των θέσεων 
του Δημοσίου, Νομικών Προσώπων Δημοσίου Δικαίου και των Οργανι¬ 
σμών Τοπικής Αυτοδιοίκησης και άλλες διατάξεις». 

γ) Του Π.Δ. 37Α/1987 «μερική επέκταση διατάξεων, που ισχύουν 
για τους δημοσίους υπαλλήλους και τους υπαλλήλους των άλλων Νομι¬ 


κών Προσώπων Δημοσίου Δικαίου και στους υπαλλήλους των Οργανι¬ 
σμών Τοπικής Αυτοδιοίκησης και προσαρμογή στις ρυθμίσεις του Ν. 
1586/1986» ως και αυτές του Π.Δ. 22/89. 

2) Την εγκύκλιο του Υπουργείου Προεδρίας της Κυβέρνησης αριθ. 
ΔΙΚΠΡ/Φ2/36/3210/1.4.1987 «Διευκρινίσεις για την εφαρμογή 
του νέου βαθμολογίου». 

3) Τις όμοιες του Υπουργείου Εσωτερικών αριθ. α) 53560/ 
6.8.1987 «Ψήφιση Οργανισμών Εσωτερικής Υπηρεσίας (Ο.Ε.Υ.) Δή¬ 
μων και Κοινοτήτων, β) 75643/16.1.1987 «Διευκρινίσεις στην εφαρ¬ 
μογή του νέου βαθμολογίου και γ) 27111/13.7.1987 «Διευκρινίσεις 
σε διατάξεις του Ν. 1586/1986». 

4) Το αριθ. 4403/20.1.1988 έγγραφο του ανωτέρω Υπουρ¬ 
γείου. 

5) Την 239/21.12.90 απόφαση του Δημοτικού Συμβουλίου Φιλια¬ 
τρών, με την οποία ψηφίζει τον Οργανισμό Εσωτερικής Υπηρεσίας του 
Δήμου αυτού και τον προσαρμόζει στις διατάξεις του Ν. 1586/86. 

6) Την εις το πρακτ. Νο 4/31.5.91 σύμφωνη γνωμοδότηση του 
Υπηρεσιακού Συμβουλίου του άρθρου 14 §9 του Ν. 1586/86. 

7) Τις διατάξεις του άρθρ. 164 του Δ.Κ.Κ. (Π.Δ. 323/89), αποφα¬ 
σίζουμε: 

Εγκρίνουμε την 239/21.12.90 απόφαση του Δημοτικού Συμβου¬ 
λίου Φιλιατρών με την οποία τροποποιείται και προσαρμόζεται στις δια¬ 
τάξεις του Ν. 1586/1986 ο Οργανισμός Εσωτερικής Υπηρεσίας του 
Δήμου αυτού, που ψηφίστηκε αρχικά με την 25/27.9.67 απόφαση του 
Δημοτικού Συμβουλίου, εγκρίθηκε με την 54205/27.11.67 όμοια της 
και τροποποιήθηκε με την 14/4.4.84 απόφαση του Δημοτικού Συμ¬ 
βουλίου που εγκρίθηκε με την 16631/13.8.84 όμοια της Νομαρχίας, 
ως εξής: 

ΑΡΘΡΟ Ιο 

Η όλη Υπηρεσία του Δήμου αποτελείται από: 
α) Γραφείο Δημάρχου 
β) Διοικητική και Οικονομική Υπηρεσία 
γ) Τεχνική Υπηρεσία 

„ ΑΡΘΡΟ 2ο 

Η υπό στοιχεία (α) του προηγουμένου άρθρου υπηρεσία συγκροτείται 
σε αυτοτελές γραφείο, το οποίο επιμελείται των αρμοδιοτήτων, των 
προβλεπομένων από το νόμο και τελεί υπό την άμεση εποπτεία του Δη- 
μάρχου. 

ΑΡΘΡΟ 3ο 

1. Η υπό στοιχεία (β) του άρθρου 1ου Υπηρεσία συγκροτείται σε 
Τμήμα Διοικητικό - Οικονομικό, επιμελείται των υποθέσεων της αρμο- 
διότητάς της με μόνο το Γραφείο του Προϊσταμένου του Τμήματος αυ¬ 
τού και τελεί υπό την άμεση εποπτεία του Δημάρχου. 

2. Στο ανωτέρω τμήμα προΐσταται υπάλληλος του Κλάδου ΠΕΙ 
Διοικητικού. 

3. Η ανωτέρω Υπηρεσία ασχολείται με θέματα: 

α) Δημοτικού Συμβουλίου και Δημαρχιακής Επιτροπής, 
β) Νομικών Προσώπων, Ιδρυμάτων, Συνδέσμων και Δημοτικών 
Επιχειρήσεων. 

γ) Πρωτοκόλλου, Δακτυλογράφησης, Διεκπεραίωσης και αρχείου, 
δ) Μεταβολών και τηρήσεως ατομικών φακέλλων προσωπικού, σύ¬ 
νταξης μισθολογικών καταστ. προσωπικού, μητρώων αρρένων, δημο¬ 
τολογίων, ληξιαρχείου και τακτοποίησης ασφαλιστικών θεμάτων προ¬ 
σωπικού. 

ε) Λογιστηρίου, Προϋπολογισμού, εκκαθαρίσεως δαπανών, απολογι¬ 
σμών κ.λπ. 

στ) Ανταποκριτή ΟΓΑ. 

ζ) Δημοτικών Προσόδων και Δημοτικής περιουσίας, κτηματολόγιο 
κ.λπ. 

η) Καθαριότητας, Ύδρευσης, Αποχέτευσης, κήπων και δενδροστοι- 
χιών. 

θ), Δημοσίων σχέσεων, εράνων, πολιτιστικών εκδηλώσεων, 
ι) Εκλογών γενικά και 

οτιδήποτε άλλο θα ανακύψει στο μέλλον και δεν προβλέπεται στον παρό¬ 
ντα Οργανισμό. 

ΑΡΘΡΟ 4ο 

1. Η υπό στοιχεία (γ) του άρθρου 1ου Υπηρεσία συγκροτείται σε 

Τμήμα Τεχνικό, επιμελείται των. υποθέσεων της αρμοδιότητας της με 
μόνο το Γραφείο του Προϊσταμένου του Τμήματος αυτού και τελεί υπό 
την άμεση Εποπτεία του Δημάρχου. 

2. Στο ανωτέρω τμήμα προΐσταται υπάλληλος του Κλάδου ΠΕ3 Πο¬ 
λιτικών Μηχανικών. 

3. Η ανωτέρω υπηρεσία έχει τις εξής αρμοδιότητες: α) Σύνταξης με¬ 
λετών, επίβλεψη εκτελουμένων έργων του Δήμου, λειτουργία γραφείου 
πολεοδομικών εφαρμογών, δημοπρασίες και γενικά κάθε τεχνική εργα¬ 
σία που εμπίπτει στην αρμοδιότητα του Δήμου και Πληροφορικής και 
Ηλεκτρονικών υπολογιστών για την Μηχανογράφηση των υπηρεσιών 
του Δήμου, καθώς και συντήρηση και επισκευές του δικτύου Δημοτικού 
φωτισμού κ.λπ. Επίσης οτιδήποτε άλλο έχει σχέση με την υπηρεσία και 
δεν προβλέπεται στον παρόντα Οργανισμό. 

ΑΡΘΡΟ 5ο 

1. Η Οργανική σύνθεση και διαβάθμιση των θέσεων προσωπικού του 
Δήμου ορίζεται ως κατωτέρω: 

Α' ΔΙΟΙΚΗΤΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 
Κλάδος ΠΕ-1 Διοικητικού 
α) Μία (1) θέση με βαθμούς Γ-Α. 

Προσόντα διορισμού όπως αυτά προβλέπονται από το Π.Δ. 37α/87 
και το οποίο τροποποιήθηκε με το Π.Δ. 22/90. 

ΚΑΤΗΓΟΡΙΑ ΔΕ 
Κλάδος ΔΕ-1 Διοικητικού 

α) Πέντε (5) θέσεις με βαθμούς Γ-Α. (Μειώνεται κατά μία θέση). 
Κλάδος ΔΕ-15 Εισπρακτόρων Εσόδων ΟΤΑ. 
α) Δύο (2) θέσεις με βαθμούς Γ-Α. 

Κλάδος ΔΕ-14 Ελεγκτών Εσόδων - Εξόδων ΟΤΑ. 
α) Μία (1) θέση με βαθμούς Γ-Α. 

ΚΑΤΗΓΟΡΙΑ ΤΕ 

Κλάδος ΥΕ-1 Κλητήρων - Θυρωρών - Γενικών Καθηκόντων, 
α) Μία (1) θέση με βαθμούς Δ-Γ. 

Προσόντα διορισμού όπως αυτά προβλέπονται από το Π.Δ. 37α/87 
και το οποίο τροποποιήθηκε με το Π.Δ. 22/90. 

Β' ΤΕΧΝΙΚΟ ΠΡΟΣΩΠΙΚΟ 
ΚΑΤΗΓΟΡΙΑ ΠΕ 

Κλάδος ΠΕ-3 Πολιτικών Μηχανικών 
α) Μία (1) θέση με βαθμούς Γ-Α. 

Προσόντα διορισμού όπως αυτά προβλέπονται από το Π.Δ. 37α/87, 
όπως αυτό τροποποιήθηκε με το Π.Δ. 22/90. 

ΚΑΤΗΓΟΡΙΑ ΤΕ 

Κλάδος ΤΕ-4 Τεχνολόγων Ηλεκτρολόγων Μηχανικών - Τμήμα 
Ηλεκτρονικής. 

α) Μία (1) θέση με βαθμούς Γ-Α. 

Η θέση αυτή θα πληρωθεί εφόσον καταργηθεί καθοιονδήποτε τρόπο η 
προσωρινή προσωπική. 

ΚΑΤΗΓΟΡΙΑ ΔΕ 

Κλάδος ΔΕ-24 Ηλεκτρολόγων. 

α) Μία (1) θέση με βαθμούς Γ-Α. 

Συστήνεται μία νέα θέση με προσόντα διορισμού όπως αυτά προβλέ- 
πονται από το Π.Δ. 37α/87 το οποίο τροποποιήθηκε με το Π.Δ. 22/ 
90. 

Κλάδος ΔΕ-29 Οδηγών αυτοκινήτων, 
α) Δύο (2) θέσεις με βαθμούς Γ-Α. 

Γ ΤΕΧΝΙΚΟ - ΥΓΕΙΟΝΟΜΙΚΟ ΚΑΙ ΓΕΩΠΟΝΙΚΟ ΠΡΟΣΩ¬ 
ΠΙΚΟ 

ΚΑΤΗΓΟΡΙΑ ΥΕ 

• Κλάδος ΥΕ-16 Προσωπικό Καθαριότητας με βαθμούς Δ-Γ. 

α) Πέντε (5) θέσεις για την υπηρεσία καθαριότητας (καθαρισμός εσω¬ 
τερικών και εξωτερικών χώρων) με βαθμούς Δ-Γ. Μειώνονται κατά 
δύο θέσεις. 

β) Μία (1) θέση για την υπηρεσία κήπων και δενδροστοιχιών (Εργα¬ 
σίες επιμέλειας κήπων και δενδροστοιχιών) με βαθμούς Δ-Γ. 

γ) Τρεις (3) θέσεις για την υπηρεσία υδρεύσεως με βαθμούς Δ-Γ. 
Συστήνεται μία νέα θέση με προσόντα διορισμού όπως αυτά προβλέ- 
πονται από το Π.Δ. 37α/87 το οποίο τροποποιήθηκε με το Π.Δ. 22/ 
90. 

Δ' ΠΡΟΣΩΠΙΚΟ ΜΕ ΣΧΕΣΗ ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ 


ΑΟΡΙΣΤΟΥ ΧΡΟΝΟΥ 

1) Μία (1) θέση για την υπηρεσία σφαγείων (καθαριότητα, επιμέλεια 
σφαγείων, καταμέτρηση σφαγείων). Με τρίωρη απασχόληση. 

Η θέση αυτή θα πληρωθεί εφόσον καταργηθεί καθοιονδήποτε τρόπο η 
προσωρινή προσωπική. 

2) Μία (1) θέση για την υπηρεσία Νεκροταφείου (εργασίες καθαριό¬ 
τητας και επιμέλειας Νεκροταφείου). Με τρίωρη απασχόληση. 

3) Μία (1) θέση για την υπηρεσία αφοδευτηρίων (καθαριότητα αφο¬ 
δευτηρίων). Με τρίωρη απασχόληση. 

Η θέση αυτή θα πληρωθεί εφόσον καταργηθεί καθοιονδήποτε τρόπο η 
προσωρινή προσωπική. 

4) Μία (1) θέση καθαρίστριας Δημοτικού καταστήματος (Καθαριό¬ 
τητα και επιμέλεια του Δημοτικού συγκροτήματος). Με τρίωρη απα¬ 
σχόληση. 

Η θέση αυτή θα πληρωθεί εφόσον καταργηθεί καθοιονδήποτε τρόπο η 
προσωρινή προσωπική. 

5) Μία (1) θέση Επιστάτη Καθαριότητας (Εργασίες επιμέλειας και 
επιστασίας εργατών καθαριότητας). Με τρίωρη απασχόληση. 

6) Μία (1) θέση Επιστάτη έργων και υδρονομέα (επιστασία εργατών 
στα έργα του Δήμου, επιμέλεια δεξαμενής και Γεωτρήσεων). Με τρίωρη 
απασχόληση. 

Ε' ΠΡΟΣΩΠΙΚΟ ΠΡΟΣΩΡΙΝΟ (Προσωπικές θέσεις) 

1. ΤΕ-4 Κλάδος Τεχνολόγων Ηλεκτρολόγων Μηχανικών - Τμήμα 
Ηλεκτρονικής. 

Μία (1) θέση με βαθμούς Γ-Α. 

2. Μία (1) θέση καθαρίστριας Δημοτικού Καταστήματος. 

Με τρίωρη απασχόληση την ημέρα. 

3. Μία (1) θέση στην υπηρεσία των αφοδευτηρίων. 

Με τετράωρη απασχόληση την ημέρα. 

4. Μία (1) θέση χορδιστή Δημοτικού Ωρολογίου. 

Με δυόμιση (2νϊ) ώρες απασχόληση την ημέρα. 

5. Μία (1) θέση Πυροσβέστη. 

Με μιάμιση (Ρ/ϊ) ώρες απασχόληση την ημέρα. V 

6. Μία (1) θέση καθαριστή σφαγείων. 

Με τρίωρη (3) απασχόληση την ημέρα. 

Προσόντα διορισμού του τακτικού προσωπικού, στις ανωτέρω θέσεις 
είναι τα προβλεπόμενα από τις διατάξεις Π.Δ. 37α/1987 και Π.Δ. 22/ 
90. 

Η απόφαση αυτή να δημασιευθεί στην Εφημερίδα της Κυβερνήσεως. 


Καλαμάτα, 3 Ιουνίου 1991 

Ο Νομάρχης 
Ν. ΠΑΠΑΔΟΠΟΥΛΟΣ 

-♦- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Στο ΦΕΚ 202/Β/3.4.91, όπου δημοσιεύθηκε η Β3/1055/6.3.91 
Υπουργική απόφαση κοστολόγησης δωρεάν διατιθεμένων συγγραμμά¬ 
των στους φοιτητές Α.Ε.Ι., διορθώνεται η ημερομηνία υπογραφής της 
από την Υφυπουργό Παιδείας, από το λανθασμένο «6 Μαρτίου 1990» 
στο σωστό «6 Μαρτίου 1991». 


(Από το Υπουργείο Εθνικής Παιδείας και Θρησκ/των) 

-♦- 


( 11 ) 

Στη Β3/984/29.4.91 Υπουργική απόφαση, που δημοσιεύθηκε στο 
ΦΕΚ 322/Β/13.5.91, διορθώνεται ο τίτλος του συγγράμματος «Μα¬ 
θήματα Ειδικής Ηλεκτροτεχνίας» του Ε. Πρωτονοτάριου των εκδόσεων 
«ΣΥΜΜΕΤΡΙΑ» (σελ. 2703, α/α 8) από το λανθασμένο «Τμήμα Ειδι¬ 
κής Ηλεκτροτεχνίας» στο σωστό «Μαθήματα Ειδικής Ηλεκτροτε¬ 
χνίας». 

(Από το Υπουργείο Εθνικής Παιδείας και Θρησκ/των) 

( 12 ) 

Στη Β3/855/91 Υπουργική απόφαση κοστολόγησης διδακτικών 
βιβλίων, που δημοσιεύθηκε στο ΦΕΚ 203/91/τ.Β' διορθώνεται το 
τμήμα διανομής του συγγράμματος «Εμπορικό Δίκαιο» (Γενικό Μέρος 
του Ρόκα Ιωάννη των εκδόσεων «το Οικονομικόν» (α/α 58. σελ. 1607), 


από το λανθασμένο «Οργάνωσης και Πολιτικής Οικονομικού Παν/μίου 
Αθηνών» στο σωστό «Οργάνωσης και Λογιστικής Οικονομικού Παν/ 
μίου Αθηνών». 

(Από το Υπουργείο Εθνικής Παιδείας και Θρησκ/των) 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


